CELEX: 
Language: hr
Date: 2021-05-31 00:00:00
Title: DELEGIRANA UREDBA KOMISIJE (EU) …/... o izmjeni Uredbe (EU) 2018/956 Europskog parlamenta i Vijeća u pogledu podataka o novim teškim vozilima koje trebaju pratiti i o kojima trebaju izvješćivati države članice

OBRAZLOŽENJE
            
            
               KONTEKST DELEGIRANOG AKTA
            
            
               Ovim delegiranim aktom mijenja se Prilog I. Uredbi (EU) 2018/956 tako da se države članice obvezuju svake godine Komisiji dostavljati informacije zabilježene u unosu br. 51 certifikata o sukladnosti novoregistriranih teških vozila. Te su informacije nužne kako bi se identificiralo teška vozila koja su registrirana kao „vozila posebne namjene” kako su definirana u dijelu A točki 2.2. Priloga I. Uredbi (EU) 2018/858 i odredilo prosječne specifične emisije CO2 proizvođača za svrhe Uredbe (EU) 2019/1242.
            
            
               SAVJETOVANJA PRIJE DONOŠENJA AKTA
            
            
               Komisija je od dionika tražila povratne informacije na sljedeće načine:
            
            
               (a)putem javnog savjetovanja u trajanju od četiri tjedna od 18. veljače 2021. do 18. ožujka 2021. na portalu za bolju regulativu „Iznesite svoje mišljenje”; zaprimila je jedan komentar, u kojem se hvali određeno biljno ulje kao alternativa fosilnom dizelskom gorivu;
            
            
               (b)putem savjetovanja 23. veljače 2021. sa Stručnom skupinom za emisije CO2 iz motornih vozila sastavljenom od, među ostalima, predstavnika tijela država članica, proizvođača vozila, dobavljača i nevladinih organizacija.
            
            
               PRAVNI ELEMENTI DELEGIRANOG AKTA
            
            
               Komisija je na temelju članka 11. stavka 1. točke (a) Uredbe (EU) 2018/956 ovlaštena donijeti ovaj delegirani akt.
            
            
            
               DELEGIRANA UREDBA KOMISIJE (EU) …/...
            
            
               оd 31.5.2021.
            
            
               o izmjeni Uredbe (EU) 2018/956 Europskog parlamenta i Vijeća u pogledu podataka o novim teškim vozilima koje trebaju pratiti i o kojima trebaju izvješćivati države članice 
                  
               
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) 2018/956 Europskog parlamenta i Vijeća od 28. lipnja 2018. o praćenju emisija CO2 i potrošnje goriva novih teških vozila i o izvješćivanju o tim dvama parametrima
                  1
               , a posebno njezin članak 11. stavak 1. točku (a),
            
            
               budući da:
            
            
               (1)Kako bi se omogućila temeljita analiza u skladu s člankom 10. Uredbe (EU) 2018/956 potrebni su podaci koji omogućavaju identifikaciju teških vozila koja su registrirana kao „vozila posebne namjene” kako su definirana u dijelu A točki 2.2. Priloga I. Uredbi (EU) 2018/858 Europskog parlamenta i Vijeća
                  2
                i određivanje prosječnih specifičnih emisija CO2 proizvođača za svrhe Uredbe (EU) 2019/1242 Europskog parlamenta i Vijeća
                  3
               .  Ti se podaci bilježe u unosu br. 51 certifikata o sukladnosti novoregistriranih teških vozila. Stoga je potrebno prilagoditi zahtjeve iz dijela A Priloga I. Uredbi (EU) 2018/956 u vezi s podacima koje trebaju pratiti i o kojima trebaju izvješćivati države članice.
            
         
         
            
               (2)Uredbu (EU) 2018/956 trebalo bi stoga na odgovarajući način izmijeniti,
            
            
               DONIJELA JE OVU UREDBU:
            
            
            
            
               Članak 1. 
                  Izmjena Uredbe (EU) 2018/956
            
            
               U dijelu A Priloga I. Uredbi (EU) 2018/956 dodaje se sljedeća točka (o):
            
            
               „(o) za vozila posebne namjene koja su registrirana do 30. lipnja 2021. ako je dostupno, i za vozila posebne namjene registrirana od 1. srpnja 2021. u svim slučajevima, njihova oznaka kako je navedena u unosu br. 51 certifikata o sukladnosti.”.
            
            
               Članak 2. 
                  Stupanje na snagu
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 31.5.2021.
            
            
               
                     Za Komisiju
               
               
                     Predsjednica
                     Ursula VON DER LEYEN
               
            
         
         
            
                  
                     (1)
                  
                        SL L 173, 9.7.2018., str. 1.
               
               
                  
                     (2)
                  
                        Uredba (EU) 2018/858 Europskog parlamenta i Vijeća od 30. svibnja 2018. o homologaciji i nadzoru tržišta motornih vozila i njihovih prikolica te sustavâ, sastavnih dijelova i zasebnih tehničkih jedinica namijenjenih za takva vozila, o izmjeni uredaba (EZ) br. 715/2007 i (EZ) br. 595/2009 te o stavljanju izvan snage Direktive 2007/46/EZ (SL L 151, 14.6.2018., str. 1.).
               
               
                  
                     (3)
                  
                        Uredba (EU) 2019/1242 Europskog parlamenta i Vijeća od 20. lipnja 2019. o utvrđivanju emisijskih normi CO2 za nova teška vozila i izmjeni uredbi (EZ) br. 595/2009 i (EU) 2018/956 Europskog parlamenta i Vijeća i Direktive Vijeća 96/53/EZ (SL L 198, 25.7.2019., str. 202.).